**Sveučilište u Zagrebu Veterinarski fakultet**

Heinzelova 55

10000 Zagreb

OIB 36389528408

**Posebni izvještaji**

Godišnji izvještaj o izvršenju financijskog plana za 2023.

**Izvještaj o korištenju sredstva fondova Europske unije**

Izvještaj o korištenju sredstava fondova Europske unije sastoji se od sljedećih projekata:

N**aziv projekta: MANNA-Joint Doctorate in Molecular Animal Nutrition**

Veterinarski fakultet Sveučilišta u Zagrebu partner je na projektu “Joint Doctorate in Molecular Animal Nutrition” (akronim: MANNA, No: 765423) u okviru programa H2020, poziva Marie Sklodowska-Curie akcije. Sredstva dodijeljena od EU-a za cijeli projekt iznose 2.793.778,56 eura, dok je udio hrvatskog partnera 247.761,00 eura. Koordinator projekta je prof. dr. sc. David Eckersall, bivši ERA Chair voditelj na projektu “VetMedZg” i istodobno bivši zaposlenik Veterinarskog fakulteta, a institucija koordinator projekta jest University of Glasgow. Hrvatski istraživač na projektu MANNA je prof. dr. sc. Vladimir Mrljak. Trajanje projekta je 48 mjeseci, od 2018. godine do 2022. godine.

U projekt je uključeno 6 akademskih ustanova (University of Glasgow, Ujedinjeno Kraljevstvo, Universita Degli Studi Di Milano, Italija; University of Bonn, Njemačka; Universitat Autonoma De Barcelona, Španjolska; Veterinarski fakultet Sveučilišta u Zagrebu i Univerzita veterinárskeho lekárstva a farmácie v Košiciach, Slovačka), devet privatnih kompanija i tri javna znanstvena instituta iz osam europskih država.

**Svrha i cilj projekta**

Glavni ciljevi projekta su:

- razvoj elitne europske škole koja će trenirati mlade istraživače u primjeni OMIC-a tehnologija u hranidbi domaćih životinja i temeljnim znanstvenim vještinama;

- evaluacija učinaka inovativnih dodataka u hrani na proizvodne sposobnosti životinja;

- dodjela dvostrukog doktorata (dr. sc.) u multidisciplinarnoj mreži s ciljem razvoja međunarodnih znanstvenika za globalno tržište rada.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek  | Datum početka | Datum završetka | Uloga  | Ukupno ugovorena sredstva € | Ukupna vrijednost projekta € |
| MANNA | prof. dr. sc. Vladimir Mrljak | Klinika za unutarnje bolesti | 08.06.2019. | 31.12.2022. | partner | 247.761,00 | 2.793.778,56 |

|  |  |
| --- | --- |
| Projekt | 2023. |
|   | Prihodi | Rashodi |
| MANNA-Joint Doctorate in Molecular Animal Nutrition | 56.335,55 € | 6,739,77 € |

**Naziv projekta**: **Carnivora Dinarica – Prekogranična suradnja i usluge ekosustava u dugoročnom očuvanju populacija velikih zvijeri u sjevernim Dinaridima**

„Prekogranična suradnja i usluge ekosustava u dugoročnom očuvanju populacija velikih zvijeri u sjevernim Dinaridima”, koji se provodi u okviru Programa suradnje Interreg V-A Slovenija – Hrvatska 2014.-2020. te je službeno započeo 1. rujna 2018. godine. Vrijednost projekta je 2.333.997,64 €, sufinanciran je sredstvima Europske unije, a izvodit će se tijekom 30 mjeseci, do kraja veljače 2021. godine.

**Svrha i cilj projekta**

Glavna svrha projekta „Carnivora Dinarica“ je poboljšanje statusa zaštite velikih zvijeri – euroazijskog risa, vuka i medvjeda – u područjima Natura 2000: Javorniki – Snežnik i Notranjski trikotnik u Sloveniji te na području Gorskog kotara i sjeverne Like u Hrvatskoj. Projektom je obuhvaćeno prekogranično šumsko područje, jedinstveno u Srednjoj Europi, gdje je na istom prostoru prisutno još oko 20 risova, 60 vukova i 700 medvjeda. Očuvanje njihove dugoročne prisutnosti od iznimnog je značaja za zaštitu biološke raznolikosti i ekosustava prekograničnog područja Slovenije i Hrvatske.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek  | Datum početka | Datum završetka | Uloga FF | Ukupno ugovorena sredstva € | Ukupna vrijednost projekta € |
| Carnivora Dinarica | Slaven Reljić | Zavod za veterinarsku biologiju | 18.09.2017 | 31.12.2022. | partner | 291.792,00 | 2.333.997,64  |

|  |  |
| --- | --- |
| Projekt | 2023. |
|   | Prihodi | Rashodi |
| Carnivora Dinarica – Prekogranična suradnja i usluge ekosustava u dugoročnom očuvanju populacija velikih zvijeri u sjevernim Dinaridima |  - | 7.086,07 € |

**Naziv projekta: LIFE WILD WOLF -** Konkretne akcije za očuvanje divljih vukova u antropogenim krajolicima Europe.

Veterinarski fakultet dio je multidisciplinarnog konzorcija koji uključuje jedinice visokog obrazovanja i istraživačke centre, ministarstva i lokalne vlasti, zaštićena područja, lovačke udruge i ostale nevladine organizacije iz devet europskih zemalja. U Hrvatskoj će projekt zajedno provoditi Veterinarski fakultet (VEF) i Hrvatski lovački savez (HLS) u urbanim i peri urbanim područjima Hrvatske. Projekt će se također provoditi u Njemačkoj, Švedskoj, Češkoj, Sloveniji, Italiji, Grčkoj i Portugalu, obuhvaćajući sedam populacija vukova u EU. Projekt će trajati gotovo pet godina (do kolovoza 2027.), a njegov ukupni proračun iznosi 7.028.148 € (doprinos EU: 5.265.454 €).

**Svrha i cilj projekta**

Glavni cilj projekta LIFE WILD WOLF je poboljšati uvjete suživota vukova i ljudi u urbanim i peri urbanim područjima, bez gubitka ekološke uloge i kulturnog identiteta divljih vukova, te lokalnih zajednica. Krajnji cilj projekta je poboljšati status očuvanosti populacija vukova koje opstaju ili se šire u europske krajolike kojima dominira čovjek. Početni sastanak projekta održan je 30. siječnja i 1. veljače 2023. u Rimu, kod Ureda za šumarstvo kao domaćina.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek  | Datum početka | Datum završetka | Uloga  | Ukupno ugovorena sredstva € | Ukupna vrijednost projekta € |
| LIFE WILD WOLF  | prof. dr. sc. Josip Kusak | Zavod za veterinarsku biologiju | 30.01.2023 | 30.01.2027 | partner | 428.128,00  | 7.028.148,00  |

|  |  |
| --- | --- |
| Projekt | 2023. |
|  | Prihodi | Rashodi |
|  LIFE WILD WOLF - Konkretne akcije za očuvanje divljih vukova u antropogenim krajolicima Europe | 110.316,12 € | 51.232,84 € |

**Naziv projekta**: **LIFE LYNX-** **Preventing the extinction of the Dinaric-SE Alpine lynx population through reinforcement and long-term conservation (LIFE16 NAT/SI/000634)**

Najvažniji cilj LIFE Lynx projekta je zaustaviti izumiranje dinarske i jugoistočne alpske populacije risa, koje će se postići nizom kompleksnih aktivnosti iz različitih područja upravljanja risom. Tim putem se nastoje osigurati cjelovita i održiva rješenja za sve čimbenike koji ugrožavaju populaciju. Populacija risa koju Hrvatska dijeli sa susjednim zemljama izuzetno je mala i ugrožena. Razlog tome je nestabilnost malobrojne populacije, čiji je jedini spas dovođenje „svježih“ gena iz druge, stabilne populacije. Zaustavljanje izumiranja populacije risa na području Hrvatske, Slovenije i Italije će se postići naseljavanjem 14 životinja iz Slovačke i Rumunjske.

**Svrha i cilj projekta**

Glavni cilj projekta je zaustaviti izumiranje dinarske i jugoistočne alpske populacije risa obogaćivanjem genetskog fonda te time direktno povećati vjerojatnosti opstanka populacije.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek  | Datum početka | Datum završetka | Uloga FF | Ukupno ugovorena sredstva € | Ukupna vrijednost projekta € |
| LIFE LYNX | prof. dr. sc. Magda Sindičić | Zavod za biologiju, patologiju i uzgoj divljač | 1.07.2017. | 31.03.2024. | partner | 328.303,00  | 6.829.377,00  |

|  |  |
| --- | --- |
| Projekt | 2023. |
|  | Prihodi | Rashodi |
| LIFE LYNX- Preventing the extinction of the Dinaric-SE Alpine lynx population through reinforcement and long-term conservation  | 53.132,85 € | 32.916,72 € |

**Naziv projekta: B-THENET - Best Practices and Innovations for a sustainable Beekeeping**

Najbolje prakse i inovacije za održivo pčelarstvo ili B-THENET (engl. Best Practices and Innovations for a sustainable Beekeeping) projekt je financiran od Europske unije kojim se želi prepoznati najbolje prakse u pčelarstvu te promoviranjem inovativnosti pomoći modernizirati pčelarski sektor.

B-THENET izgrađen je na iskustvima ranije provedenih projekata i uspostavlja vlastitu cjelovitu zbirku praksi (od osnovnih do složenih praksi) u suradnji s pčelarima. To omogućuje da se uzmu u obzir lokalni čimbenici poput klime i socio-ekonomskih ograničenja, korištena pčelarska oprema i pribor, jezik, regionalna rasprostranjenost podvrsta medonosne pčele (genetika pčela) te praćenje i proširenost patogenih uzročnika bolesti, nametnika i bolesti pčela u pojedinoj zemlji.

**Svrha i cilj projekta**

Glavni je cilj proširiti i podijeliti znanje i vještine uvježbavanjem korisnih i primjenjivih najboljih pčelarskih praksi na lokalnoj razini.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek  | Datum početka | Datum završetka | Uloga FF | Ukupno ugovorena sredstva € | Ukupna vrijednost projekta € |
| B-THENET | prof. dr. sc. Ivana Tlak Gajger | Zavodu za biologiju i patologiju riba i pčela | 01.09.2022. | 31.08.2026. | partner | 150.000,00  | 3.271.891,25  |

|  |  |
| --- | --- |
| Projekt | 2023. |
|   | Prihodi | Rashodi |
| B-THENET - Best Practices and Innovations for a sustainable Beekeeping | 72.495,00 € | 1.731,41 € |

**Naziv projekta: DEVET - Digital Education in Veterinary Studies- Erasmus + Programme**

**Svrha i cilj projekta**

Ciljevi projekta su:

– nadograditi sustav isporuke digitalnih nastavnih materijala za učenje na daljinu i u učionici (platforma za e-učenje);

– nadahnuti/potaknuti nastavnike da unaprijede svoje sposobnosti za izradu kvalitetnijeg digitalnog nastavnog materijala;

– proizvesti znatnu količinu digitalnog nastavnog materijala;

– pretražiti postojeći, odgovarajući, otvoreni pristupni materijal za e-učenje na internetu i integrirati ga u nastavni proces na svim partnerskim fakultetima.

Zajednička proizvodnja visokokvalitetnog veterinarskog digitalnog obrazovnog materijala, tj. videa, zbirki mikrografija, zbirki fotografija, animacija i prezentacija, crteža, shema, postera, skupova podataka, brošura, brošura; pronalaženje internetskih izvora; izgradnja platforme za e-učenje.

Snimanje i obrada laboratorijskih i kliničkih postupaka digitalnim filmom i fotografijom, priprema i snimanje mikroskopskih uzoraka, digitalno crtanje i animacija, ciljano pretraživanje interneta, koje izvode kreativni timovi nastavnika i tehničara svih partnerskih ustanova; programiranje platforme i baze podataka, preuzimanje i održavanje obavljaju IT službe.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek  | Datum početka | Datum završetka | Uloga  | Ukupno ugovorena sredstva € | Ukupna vrijednost projekta € |
| DEVET | prof. dr. sc. Alen Slavica | Ured za EU projekte | 1.03.2021. | 30.06.2022. | partner | 23.639,00  | 112.204,00  |

|  |  |
| --- | --- |
| Projekt | 2023. |
|   | Prihodi | Rashodi |
| Digital Education in Veterinary Studies- Erasmus + Programme | 4.120,80 € | 10.574,84 € |

**Naziv projekta: SOFTVETS- Pan-European soft skills curriculum for undergraduate veterinary education – Erasmus +**

Projekt strateškog partnerstva Erasmus+ „Pan-European soft skills curriculum for undergraduate veterinary education – SOFTVETS” nakon 3 godine je završen. Tijekom te tri godine proveden je niz aktivnosti na temu životnih vještina u visokoškolskom obrazovanju za doktore veterinarske medicine. Glavni rezultati su 4 intelektualna rezultata, dokumenti kojima je namjera olakšati uvođenje podučavanja životnih vještina u kurikulume veterinarske medicine.

**Svrha i cilj projekta**

Svrha projekta je osmisliti idealni okvir za uvođenje tzv. “soft skills” predmeta (interpersonalne vještine, poduzetništvo, digitalne vještine) u kurikulume veterinarske medicine diljem Europe.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek  | Datum početka | Datum završetka | Uloga  | Ukupno ugovorena sredstva u € | Ukupna vrijednost projekta u € |
| SOFTVETS | Lada Radin | Ured za EU projekte | 01.10.2018 | 30.09.2021 | Partner | 226.716,00 | 239.195,52  |

|  |  |
| --- | --- |
| Projekt | 2023. |
|   | Prihodi | Rashodi |
| SOFTVETS- Pan-European soft skills curriculum for undergraduate veterinary education – Erasmus + | - | 1.014,97 € |

**Naziv projekta: OSTEOproSPINE - Novel Bone Regeneration Drug Osteogrow: Therapeutic Solution for Lumbar Back Pain**

**Svrha i cilj projekta**

U kolovozu 2017. EU komisija za znanost dodijelila je Hrvatskoj drugi put koordinaciju znanstvenog inovativnog projekta OSTEOproSPINE u programu Obzor 2020 (Research and Innovation Action - Personalised Medicine) kojim se klinički testirala sigurnost i učinkovitost lijeka Osteogrow u bolesnika sa degenerativnim bolestima intervertebralnog diska u Austriji i Hrvatskoj. Koordinator je Medicinski fakultet Sveučilišta u Zagrebu,a sudjeluje još 12 ustanova iz 6 država Europe. Pozitivan ishod u ovom ispitivanju je potvrditi osteogeni kapacitet Osteogrow / OSTEOproSPINE u postupcima spinalne fuzije kralježnice, osigurati podatke koji ga razlikuju od proizvoda dostupnih na tržištu što ima značajnu refleksiju na komercijalizaciju proizvoda.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek | Datum početka | Datum završetka | Uloga  | Ukupno ugovorena sredstva € | Ukupna vrijednost projekta € |
| OSTOPROSPINE | akademik Dražen Matičić | Klinika za kirurgiju, ortopediju i oftalmologiju | 12.2018. | 06.2023. | partner | 251.250,00 | 6.004.152,50  |

|  |  |
| --- | --- |
| Projekt | 2023. |
|  | Prihodi | Rashodi |
| OSTEOproSPINE- Novel Bone Regeneration Drug Osteogrow: Therapeutic Solution for Lumbar Back Pain | 26.240,63 € | 2.900,13 € |

**Naziv projekta: Dijagnostički značaj kalprotektina u ranom prepoznavanju upalnih stanja-Europski socijalni fond KK.01.1.1.04.0055**

Projekt je sinergija rada istraživača prijavitelja (Klinička bolnica „Sveti Duh“) te istraživača partnera (Veterinarski fakultet Sveučilišta u Zagrebu) čime je osiguran interdisciplinarni pristup u istraživanju uloge kalprotektina kao potencijalnog biljega u ranom prepoznavanju niza upalnih stanja i bolesti. Kalprotektin je protein iz S100 obitelji kation vezujućih proteina. U cirkulaciji se pojavljuje kao heterodimer i čini 60% topivih proteina u neutrofilnim granulocitima, a njegova koncentracija u tjelesnim tekućinama ovisi o dotoku neutrofilnih granulocita na mjesto upale. Uloga kalprotektina je do sada dobro istražena u bolesnika s upalnim bolestima crijeva, no njegova primjena u drugim stanjima i bolestima još nije dovoljno poznata

**Svrha i cilj projekta**

Projektom će se ispitati analitičke značajke metode za određivanje koncentracije kalprotektina u raznim biološkim uzorcima (sinovijalna tekućina, mokraća, peritonealna tekućina, pupkovina i dr.) i njihova primjerenost za rutinsku usporedbu i svakodnevnom radu. Istraživanje na bolesnicima će se provoditi u skladu s međunarodnim STARD (engl. Standards for Reporting of Diagnostic Accuracy Studies) smjernicama za studije dijagnostičke točnosti, a bolesnici će se uključivati nakon što zadovolje kriterije uključenja i isključenja

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek | Datum početka | Datum završetka | Uloga  | Ukupno ugovorena sredstva € | Ukupna vrijednost projekta € |
| KALPROTEKTIN | prof. dr. sc. Dražen Vnuk | Klinika za kirurgiju, ortopediju i oftalmologiju | 20.01.2027. | 20.12.2022 | partner | 169.591.61 | 1.072.632,01  |

|  |  |
| --- | --- |
| Projekt | 2023. |
|  | Prihodi | Rashodi |
| Dijagnostički značaj kalprotektina u ranom prepoznavanju upalnih stanja-Europski socijalni fond KK.01.1.1.04 | 10.068.80 € | 22.180,12 € |

**Naziv projekta:** **SIR JE IN- Potencijal mikroinkapsulacije u proizvodnji sireva-** **Operativni program konkurentnost i kohezija KK.01.1.1.04.0058, 2014.-2020.**

**Svrha i cilj projekta**

Rezultat procjene učinkovitosti mikroinkapsuliranog sirila na sposobnost zgrušavanja mlijeka stvorit će preduvjete za njegovo korištenje u gospodarstvu tj. proizvodnji različitih vrsta sireva, što izravno doprinosi ciljevima S3 - TPP Hrana i bio ekonomija. Projekt će intenzivirati prijenos znanja i tehnologije te postići rast inovativnih potencijala organizacija uključenih u projekt.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek | Datum početka | Datum završetka | Uloga FF | Ukupno ugovorena sredstva € | Ukupna vrijednost projekta € |
| SIR JE IN | izv.prof.dr.sc. Nevijo Zdolec | Zavod za higijenu, tehnologiju i sigurnost hrane | 20.12.2019. | 20.12.2022. | partner | 25.823.21  |  968.742.05  |

|  |  |
| --- | --- |
| Projekt | 2023. |
|   | Prihodi | Rashodi |
| Potencijal mikroinkapsulacije u proizvodnji sireva | 6778,85 € | 746,32 € |

**Naziv projekta: Unaprjeđenje i povećanje kapaciteta oporavilišta za divlje životinje na Veterinarskom fakultetu – WildRescueVEF-** **Konkurentnost i kohezija KK.06.5.2.04.0007 2014. – 2020**

U svrhu unaprjeđenja oporavilišta za divlje životinje na Veterinarskome fakultetu koje djeluje od 2017. godine odlukom Ministarstva zaštite okoliša i energetike, početkom 2021. godine započeo je projekt pod nazivom „Unaprjeđenje i povećanje kapaciteta oporavilišta za divlje životinje na Veterinarskom fakultetu – WildRescueVEF“ koji se provodi u okviru Operativnog programa „Konkurentnost i kohezija 2014. – 2020. Projekt će trajati 30 mjeseci, a doprinijet će zbrinjavanju većeg broja i vrsta jedinki divljih životinja – gmazova, vodozemaca, ptica i manjih sisavaca, edukaciji osoblja, studenata i javnosti, te saznavanju brojnih novih informacija o fiziološkim i patološkim stanjima divljih životinja. U periodu trajanja projekta, preuredit će se unutarnji i vanjski prostori Veterinarskoga fakulteta kako bi se povećao kapacitet smještaja za divlje životinje, te će se nabaviti nova suvremena oprema.

**Svrha i cilj projekta**

Jedan od glavnih ciljeva oporavilišta je edukacija široke populacije o zaštiti prirode i bioraznolikosti, osobito edukacije mladih. Kroz interaktivne radionice, učenici osnovnih i srednjih škola moći će se upoznati s divljim životinjama koje nas okružuju, postupcima u slučaju pronalaska životinje, te važnosti očuvanja prirode i bioraznolikosti.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek | Datum početka | Datum završetka | Uloga FF | Ukupno ugovorena sredstva € | Ukupna vrijednost projekta € |
| WildRescueVEF | doc. dr. sc. Maja Lukač | Zavod za bolesti peradi s klinikom  | 1.4.2021. | 31.3.2025. | partner | 720.538,33  | 868.243.74  |

|  |  |
| --- | --- |
| Projekt | 2023. |
|  | **Prihodi** | **Rashodi** |
| Unaprjeđenje i povećanje kapaciteta oporavilišta za divlje životinje na Veterinarskom fakultetu – WildRescueVEF | 92.555,99 € | 232.160,75€ |

**Naziv projekta:** **BIO-CHIP- Bioengineered grafts for Cartilage Healing in Patients**

BIO-CHIP (BIOengineered grafts for Cartilage Healing In Patients) je međunarodni europski projekt primjene nove tehnologije transplantacije zglobne hrskavice u čijoj kliničkoj studiji sudjeluju znanstvenici i profesori Medicinskoga fakulteta Sveučilišta u Zagrebu i Kliničke bolnice Sveti Duh. Medicinski fakultet je nositelj i partner u navedenom Obzor 2020. projektu, a Veterinarski i Prirodoslovno-matematički fakultet i Klinička bolnica Sveti Duh su treća pridružena strana.

Tkivni inženjering i regenerativna medicina danas su medicinska stvarnost, odnosno mogućnost upravljanja stanicama i biomaterijalima u svrhu zamjene i popravka oštećenih ili potrošenih tkiva i organa sastavni su dio moderne medicine. Nakon što se desetljećima zglobovi zamjenjuju umjetnim materijalima, ova metoda predstavlja radikalan zaokret prema proizvodnji živih tkiva kojim se mijenjaju oštećeni dijelovi.

**Svrha i cilj projekta**

Nakon 15 godina razvijanja ove tehnologije, brojnih testiranja u laboratorijima i na pretkliničkim modelima, te nakon prvih 10 pacijenata operiranih u švicarskom Baselu, upravo je Hrvatska, odnosno Klinička bolnica Sveti Duh dobila tu čast da se ova metoda premijerno primijeni u našoj zemlji. Hrvatski pacijenti, njih 27, bit će uključeno u ovu kliničku studiju koju financira Europska komisija s 5,2 milijuna eura. Isključivo hrvatski istraživači također će provesti i pretkliničku studiju na modelu velikih životinja te testirati primjenjivost ove metode kod većih i dvostrukih oštećenja zglobne hrskavice. U konačnici, ova metoda bi mogla omogućiti zamjenu dijela zgloba vlastitim tkivom uzgojenim u laboratorijskim uvjetima. Animalna studija predstavlja trud i udruživanje nekoliko hrvatskih istraživačkih skupina - Medicinskoga fakulteta, Prirodoslovno-matematičkoga fakulteta i Veterinarskoga fakulteta Sveučilišta u Zagrebu.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt  | Voditelj | Odsjek | Datum početka | Datum završetka | Uloga  | Ukupno ugovorena sredstva € | Ukupna vrijednost projekta € |
| BIO-CHIP | akademik Dražen Matičić | Klinika za kirurgiju, ortopediju i oftalmologiju | 01.11.2015. | 31.10.2020. | partner |  206.458,75 |  5.108.273,75 |

|  |  |
| --- | --- |
| Projekt | 2023. |
|  | Prihodi | Rashodi |
| BIO-CHIP- Bioengineered grafts for Cartilage Healing in Patients | - | 15.339,07 € |

**Naziv projekta: CEKOM 3LJ- Europski fond za regionalni razvoj KK.01.2.2.03.0017**

**Svrha i cilj projekta**

Projekt CEKOM 3LJ razvit će specifične nove proizvode temeljene na samoniklim vrstama ljekovitog i aromatičnog bilja Dalmatinske zagore. Kroz razvoj novih proizvoda temeljenih na navedenom prirodnom potencijalu omogućit će se dodana vrijednost postojećoj proizvodnji zainteresiranih poduzetnika i ulazak na tržište zdrave i funkcionalne hrane. Zahvaljujući provedbi znanstveno-istraživačkih aktivnosti te novim metodama ekstrakcije i izolacije bioaktivnih komponenti iz biljaka bit će osmišljeni novi proizvodi koji iskorištavaju sve blagodati samoniklih biljnih vrsta rasprostranjenih diljem Dalmatinske zagore.

|  |  |  |  |  |  |  |  |
| --- | --- | --- | --- | --- | --- | --- | --- |
| Projekt | Voditelj | Odsjek | Datum početka | Datum završetka | Uloga FF | Ukupno ugovorena sredstva € | Ukupna vrijednost projekta € |
| CEKOM 3LJ | izv.prof.dr.sc. Nevijo Zdolec | Zavod za higijenu, tehnologiju i sigurnost hrane | 08.6.2020. | 31.12.2023. | partner | 72.567,92 |  9.780.511,70 |

|  |  |
| --- | --- |
| Projekt | 2023. |
|   | Prihodi | Rashodi |
| CEKOM 3LJ- Europski fond za regionalni razvojKK.01.2.2.03.0017 | 7.915,81 € | 11.796,18€ |

**Izvještaj o zaduženju na domaćem i stranom tržištu novca i kapitala**

U izvještajnom razdoblju Sveučilište u Zagrebu Veterinarski fakultet nije ugovorio niti preuzeo obveze po dugoročnim kreditima i zajmovima.

U 2023. godini ugovoren je financijski leasing za nabavu ultrazvučnog uređaja na rok od 60 mjeseci. Iznos financiranje je 68.400,00 eura, a iznos pojedine mjesečne leasing rate iznosi 1.326,23 eura.

2019. godine ugovoren je financijski leasing na 84 mjeseci za nabavu opreme RTG i CT aparata u ukupnom iznosu 266.603,84 eura. Na dan 31.12.2023. stanje nedospjelih obveza po leasingu iznosi 122.316,73 eura.

**Izvještaj o danim zajmovima i potraživanjima po danim jamstvima**

Sveučilište u Zagrebu Veterinarski fakultet nema dane zajmove i potraživanja po danim jamstvima.

**Izvještaj o stanju potraživanja i dospjelih obveza te stanju potencijalnih obveza po osnovi sudskih sporova**

Stanje dospjelih potraživanja na kraju proračunske godine 2023. iznose 498.031,18 eura.

Stanje dospjelih obveza na kraju proračunske godine 2023. iznose 117.937,15 eura.

U nastavku prikazani su podatci o stanju potencijalnih obveza po osnovi sudskih sporova na kraju proračunske godine:

|  |  |  |
| --- | --- | --- |
| Opis | Iznos € | Procijenjeno vrijeme okončanja |
| OBVEZE ZA SUDSKE SPOROVE – 6% OSNOVICA | 20.716,50 | 2024.  |
| OBVEZE ZA SUDSKE SPOROVE- A. Gavrilović 3023/14 | 2.668,84 | 2024.  |
| OBVEZE ZA SUDSKE SPOROVE- S. Pavešić 8424/13 | 1.654,13 | 2024. |
| OBVEZE ZA SUDSKE SPOROVE- L. Aračić 7364/13 | 650,94 | 2024. |
| OBVEZE ZA SUDSKE SPOROVE- M. Lovrić 9816/13 | 732,32 | 2024. |
| OBVEZE ZA SUDSKE SPOROVE- V. Šantorić 6508/10 | 2.635,63 | 2024. |
|  **UKUPNO** | **29.058,36** |  |

Iskazane su stanja obveze za:

* preostale ovrhe za tužbe radna mjesta s posebnim uvjetima na radu za razdoblje 2010-2014 godina u iznosu od 8.341,86 eura. Naplata glavnice po ovrhama kao i pripadajuće kamate te troškovi postupka vjerojatno će biti isplaćeni tijekom iduće godine iz sredstva vlastitih prihoda.
* 31.12.2023. evidentirane obveze po pravomoćnim presudama za isplatu razlika plaća od 6%. Isplata glavnica i zateznih kamata bit će u idućoj godini, uz zahtjev za povratom prema nadležnom ministarstvu.

U Zagrebu, 21. veljače 2024.

Dekan:

 prof. dr. sc. Marko Samardžija